Δημήτρης Μυταράς

Ο Δημήτρης Μυταράς (Χαλκίδα, 18 Ιουνίου 1934 - Αθήνα, 16 Φεβρουαρίου 2017) ήταν σύγχρονος Έλληνας ζωγράφος με διεθνή καταξίωση και καθηγητής της Ανωτάτης Σχολής Καλών Τεχνών (ΑΣΚΤ).

Βιογραφία
Γεννήθηκε στη Χαλκίδα τον Ιούνιο του 1934. Σπούδασε ζωγραφική στη Ανωτάτη Σχολή Καλών Τεχνών (1953-1958) έχοντας καθηγητές τον Γιάννη Μόραλη και τον Σπύρο Παπαλουκά.Κομίνη-Διαλέτη, Δώρα· Ματθιόπουλος, Ευγένιος Δ (1997). Λεξικό Ελλήνων Καλλιτεχνών:Ζωγράφοι, γλύπτες, χαράκτες, 16ος-20ός αιώνας. Καλλιτεχνική βιβλιοθήκη. 3. Αθήνα: Εκδ. οίκος Mέλισσα. σελίδες 244-5. ISBN 9789602042243. Με υποτροφία του Ι.Κ.Υ. συνέχισε τις σπουδές στο Παρίσι: σκηνογραφία στην "École Supérieure des Arts Décoratifs" με καθηγητές τους Λαμπίς και Ζαν Λουί Μπαρρώ και εσωτερική διακόσμηση στη "Métiers d'Art" (1960-1964).Καλλιγάς Μαρίνος · Ζίας Νίκος (1970). Σύγχρονη Ελληνική Τέχνη - Ζωγράφοι, Γλύπτες, Χαράκτες. Αθήνα: Καλλιτεχνικό Πνευματικό Κέντρο Ώρα. σελ. 138. Γυρίζοντας στην Ελλάδα δίδαξε από το 1964 εσωτερική διακόσμηση στο Αθηναϊκό Τεχνολογικό Ινστιτούτο και από το 1969 στην ΑΣΚΤ, πρώτα από τη θέση του επιμελητή στο εργαστήρι ζωγραφικής. Το 1977 εκλέχθηκε τακτικός καθηγητής της ΑΣΚΤ και από το 1982 έως το 1985 ήταν πρύτανης της σχολής. 

Έργα του Μυταρά έχουν εκτεθεί στην Αθήνα, σε ατομικές εκθέσεις στις γκαλερί "Ζυγός", "Άστορ", "Μέρλιν", στην αίθουσα "Τέχνης" (Θεσσαλονίκη), καθώς επίσης σε ατομικές εκθέσεις και Μπιενάλε σε Μπολόνια, Φλωρεντία, Ρώμη, Γένοβα, Τόκιο, Σάο Πάολο, Αλεξάνδρεια κ.ά. Αναδρομικές εκθέσεις των έργων του έχουν πραγματοποιηθεί από την Πινακοθήκη Πιερίδη, το Βελλίδειο Ίδρυμα και τη γκαλερί Ειρμός της Θεσσαλονίκης, το Chateau Cenonceau στη Γαλλία, την Εθνική Πινακοθήκη, το Millesgården της Στοκχόλμης κ.α. Ακόμα εργάστηκε ως σκηνογράφος και ενδυματολόγος, συμπράττοντας με κορυφαία θεατρικά ιδρύματα και θιάσους (Εθνικό Θέατρο, ΚΘΒΕ, Θέατρο Τέχνης «Κάρολος Κουν») με τη διακόσμηση κτιρίων, την εικονογράφηση βιβλίων και δίσκων κ.α. Ένα από τα ζωγραφικά του έργα κόσμησε τον επιτυχημένο δίσκο του Γιάννη Μαρκόπουλου "Ιθαγένεια" στο οποίο τραγουδούσε ο Νίκος Ξυλούρης.  

Τον Μάρτιο του 2008 εξελέγη τακτικό μέλος της Ακαδημίας Αθηνών. Αργότερα η Ακαδημία τον διέγραψε από την επετηρίδα της διότι μετά από ασθένεια έμεινε τυφλός. Στις διακρίσεις του περιλαμβάνεται και ο Ταξιάρχης του Τάγματος του Φοίνικα. Τιμές του απέδωσε και η Χαλκίδα, στην οποία γεννήθηκε και αργότερα ίδρυσε  Εργαστήρι Τέχνης. Πέθανε στις 16 Φεβρουαρίου 2017, σε ηλικία 82 ετών.  Τον τελευταία χρόνια της ζωής του αντιμετώπιζε σοβαρά προβλήματα υγείας. 

 Έργο 
Τα έργα του έχουν κυρίως ανθρωποκεντρικό χαρακτήρα. Ξεχωρίζουν για τη συνύπαρξη αντιφατικών στοιχείων που παρουσιάζονται μαζί με παράδοξο τρόπο, έχουν έντονο σχέδιο και τα καθαρά και δυνατά χρώματα. Ξεκινώντας από το φωτογραφικό ρεαλισμό, σταδιακά ο Μυταράς προχώρησε προς την αφαίρεση για να καταλήξει σε μια εξπρεσιονιστική έκφραση. Στο έργο του διακρίνεται και η κοινωνική κριτική.

 Θεατρικές παραστάσεις 
Κατάλογος ελληνικών θεατρικών παραστάσεων στις οποίες ο Μυταράς, εργάστηκε ως σκηνογράφος και ενδυματολόγος

 χρονική περίοδος παράσταση εταιρεία παραγωγής θέατρο Ελληνική Θεατρική Περίοδος 1961/1962 Απόψε αυτοσχεδιάζουμε Θίασος Δημήτρη Μυράτ Θέατρο Αθηνών Ελληνική Θεατρική Περίοδος 1990/1991 Διαμάντια και μπλουζ Θίασος Τζένης Καρέζη - Κώστα Καζάκου Θέατρο Αθήναιον

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

Παραπομπές

Βιβλιογραφία
Π.Δ.Καγκελάρη, Αναζητήσεις στη Σύγχρονη Ελληνική Ζωγραφική - Η Συλλογή Καγκελάρη, τόμ.1, Αθήνα 1991. ISBN 960-220-134-7
Καλλιγάς Μαρίνος · Ζίας Νίκος (1970). Σύγχρονη Ελληνική Τέχνη - Ζωγράφοι, Γλύπτες, Χαράκτες. Αθήνα: Καλλιτεχνικό Πνευματικό Κέντρο Ώρα.
Κομίνη-Διαλέτη, Δώρα· Ματθιόπουλος, Ευγένιος Δ (1997). Λεξικό Ελλήνων Καλλιτεχνών:Ζωγράφοι, γλύπτες, χαράκτες, 16ος-20ός αιώνας. Καλλιτεχνική βιβλιοθήκη. 3. Αθήνα: Εκδ. οίκος Mέλισσα. ISBN 9789602042243.
Δ. Μυταράς. Ζωγραφική 1956 - 2008, Θεσσαλονίκη, Ιανός, 2008
Το σκοτεινό χρονικό, Θεσσαλονίκη, Ιανός, 2008 

Εξωτερικοί Σύνδεσμοι
Δημήτρης Μυταράς, Τι είναι Τέχνη;, Εικαστική Παιδεία 2006, Τεύχος 22
Συνέντευξη του καλλιτέχνη 
eikastikon, Δημήτρης Μυταράς
Δημήτρης Μυταράς στη Συλλογή Καγκελάρη (ελληνικά και αγγλικά)

Ψηφιακό αρχείο ΕΡΤ
Ζωντανό μουσείο, Δημήτρης Μυταράς
Οι Έλληνες, Δημήτρης Μυταράς
Παρασκήνιο, Δημήτρης Μυταράς
Δημήτρης Μυταράς, βιογραφικό και προσωπικές αρθρογραφίες του καλλιτέχνη στον ιστότοπο Aixmi.gr

Κατηγορία:Έλληνες ζωγράφοι του 21ου αιώνα
Κατηγορία:Έλληνες σκηνοθέτες
Κατηγορία:Μέλη της Ακαδημίας Αθηνών
Κατηγορία:Έλληνες ζωγράφοι του 20ού αιώνα
Κατηγορία:Απόφοιτοι της Ανωτάτης Σχολής Καλών Τεχνών